દેશભરમાં ગરમીએ માઝા મૂકી છે અને ગરમીનો પારો ૪૫-૫૦ ને પાર જઈ રહ્યો છે ત્યારે પશુના પિયાવા માં પણ પાણી ઉકળી ઊઠે છે આવા કપરા સમયે પશુઓ પણ ઠંડું પાણી પેટ ભરીને પી શકે તેવા હેતુથી ગોંડલના ટાઉનહોલ પાસે પાનની દુકાન ધરાવતા ભાવેશભાઈ સાવલિયા પશુના પિયાવા માં બરફ ઠાલવી પાણીને ઠંડુ કરી પશુ અને પીવડાવવામાં આવી રહ્યું છે, ભાવેશભાઇએ જણાવ્યું હતું કે તેઓ કિશોર યુવક ગૌસેવા ચેરીટેબલ ટ્રસ્ટના સદસ્ય છે અને પ્રમુખ ગોપાલભાઈ ટોડિયાની સેવાકીય પ્રવૃત્તિ થી પ્રેરાઈ રોજિંદા પશુઓની પ્યાસ બુઝાવવા પિયાવા માં પાણી ભરવામાં આવે છે જ્યારે જ્યારે ગરમી વધુ પડશે ત્યારે ત્યારે તેઓ દ્વારા પિયાવા માં બરફ ઠાલવી પાણીને ઠંડુ કરવામાં આવશે, રોજિંદા તેઓ દ્વારા રુપિયા ૨૦૦ થી ૩૦૦ રુપિયા નો બરફ પશુના પિયાવા માં ઠાલવામાં આવી રહ્યો છે.